২০১১ ক্রিকেট বিশ্বকাপ
২০১১ আইসিসি ক্রিকেট বিশ্বকাপ () হচ্ছে আইসিসি ক্রিকেট বিশ্বকাপের ১০ম প্রতিযোগিতা। ভারত, শ্রীলঙ্কা ও বাংলাদেশে এই বিশ্বকাপ আয়োজিত হয়েছিল। ভারত এই বিশ্বকাপে জয়ী হয়। এই বিশ্বকাপেই বাংলাদেশ প্রথমবারের মতো আয়োজক দেশ হওয়ার সুযোগ পায়। বিশ্বকাপের সব ম্যাচই একদিনের আন্তর্জাতিক মানদণ্ডের। চৌদ্দটি জাতীয় ক্রিকেট দল এই টুর্নামেন্টে অংশ নেয়। এদের মধ্যে দশটি পূর্ণ সদস্য ও চারটি সহকারী সদস্য দল। বিশ্বকাপ অনুষ্ঠিত হয় ফেব্রুয়ারি ও ২ এপ্রিল, ২০১১-এর মধ্যে। ১৯ ফেব্রুয়ারি ঢাকার মিরপুরের শেরে বাংলা ক্রিকেট স্টেডিয়ামে। ভারত ও বাংলাদেশের মধ্যে প্রথম ম্যাচটি খেলা হয়। টুর্নামেন্ট শুরু হওয়ার দু'দিন আগে উদ্বোধনী অনুষ্ঠানটি আয়োজিত হয়েছিল ঢাকার বঙ্গবন্ধু জাতীয় স্টেডিয়ামে। ফাইনাল ম্যাচটি আয়োজিত হয়েছিল ২ এপ্রিল মুম্বইয়ের ওয়াংখেড়ে স্টেডিয়ামে ভারত ও শ্রীলঙ্কার মধ্যে।
২০১৫ ক্রিকেট বিশ্বকাপের উদ্বোধনী অনুষ্ঠান
২০১৫ ক্রিকেট বিশ্বকাপের উদ্বোধনী অনুষ্ঠান ২০১৫ সালের ক্রিকেট বিশ্বকাপ প্রতিযোগিতা শুরুর দুইদিন পূর্বে অস্ট্রেলিয়া ও নিউজিল্যান্ডে অনুষ্ঠিত হয়। ২৩ বছর পূর্বেও উভয় দেশ যৌথভাবে ক্রিকেট বিশ্বকাপ প্রতিযোগিতা আয়োজন করেছিল। দেশ দু'টিতে একই সময়ে উদ্বোধনী অনুষ্ঠানের আয়োজন করে। তন্মধ্যে অস্ট্রেলিয়ার মেলবোর্নে ও নিউজিল্যান্ডের হ্যাগলে পার্কে উদ্বোধনী অনুষ্ঠান সম্পন্ন হয়। উভয় স্থানেই হাজারো সমর্থক উদ্বোধনী অনুষ্ঠান উপভোগ করে। ২০১১ সালে ক্রাইস্টচার্চের প্রলয়ঙ্করী ভূমিকম্পের পর প্রথমবারের মতো বৃহৎ ক্রীড়া প্রতিযোগিতার আসর আয়োজন করছে।